Hope Bridges Adams Lehmann

Hope Bridges Adams Lehmann (Londres, 1855eko abenduaren 17a - Munich, Alemania, 1916ko urriaren 10a) britainiar-alemaniar medikua izan zen. 1880an, Alemanian estatu-azterketarekin medikuntza ikasketak amaitu zituen lehen emakumea izan zen, eta, hala, Municheko lehen emakumezko mediku eta ginekologoa.

 Bizitza 
Hope Bridges Adams Lehmann William Bridges Adams publizista eta trenbide-ingeniari ingelesaren eta honen hirugarren emaztearen, Ellen Rendallen, alaba gazteena zen.  Emakumeentzako lehenengo unibertsitateetako bat izan zen Londreseko Bedford Collegen ikasi eta graduatu zen. Aita hil eta gero, Dresdenera joan zen amarekin bizitzera. Hala ere, ez zituen inoiz han eskuratutako irakaskuntza-ezagutzak profesionalki erabili. 

1876/1877ko neguko seihilekoan, ikasle entzule matrikulatu zen Leipzigeko Unibertsitatean; izan ere, garai hartan Alemaniako Reichean emakumeek ezin zuten unibertsitatean estudiatu. Emakumeak erizain, mediku laguntzaile edo, gehienez ere, emagin izan zitezkeen.Dr. Hope allein unter Männern auf spiegel.de.  Klaseetan, gizonezkoen arropa eta ile motza eramaten zuen, arreta ez erakartzeko. Orduan, emakume asko Suitzara joan ziren bizitzera, han oztopo gutxiago baitzituzten; Bridges Adams Alemanian geratu zen. Baina ez zen erraza izan berarentzat: ikaskideek jazarri egin zuten. Hope Bridges Adams unibertsitatera joaten ziren beste emakume batzuekin ere elkartu zen, eta Clara Zetkin ezagutu zuen Leipzigen. Leipzigen eta Dresdenen, August Bebelen eta beste sozialista batzuen ekitaldietan izan zen.

Hasieran, Hope Bridges Adamsi ez zioten utzi Physikum azterketa (medikuntza ikasketen tarteko azterketa) egiten. Protestatu egin zuen, eta, azkenean, azterketa egiteko baimena eman zioten, baina titulua ez zioten aitortu. Hala ere, ikasketekin jarraitzeko baimena eman zioten, eta, garrantzitsuena zena, klinikan aritzeko. Han, gizonezko lankideek bezain gogor lan egin zuen. Hala ere, ez zioten utzi estatu-azterketa egiten. 

1880an, medikuntza ikasketak estatu-azterketarekin amaitu zituen Alemaniako lehen emakumea izan zen. Hala ere, Leipzigeko titulua ez zioten ofizialki aitortu. Ondoren, doktoretza lortu zuen Bernan, eta 1881ean britainiar medikuntza lizentzia eman zioten Dublinen. 1904an jaso zuen doktore titulua erabiltzeko lizentzia eta eskubidea, Kontseilu Federalaren erabaki baten bidez.Marita Krauss: „Die neue Zeit mit ihren neuen Forderungen verlangt auch ein neues Geschlecht“. Die Ärztin Dr. Hope Bridges Adams Lehmann und ihre Forderungen an die Frau des 20. Jahrhunderts. In: Frank Stahnisch/Florian Steger (Hrsg.): Medizin, Geschichte und Geschlecht. Körperhistorische Rekonstruktionen von Identitäten und Differenzen. Steiner, Stuttgart 2005. ISBN 3-515-08564-5. 120. or. 

1881eko ekainean, Frankfurt am Mainera joan zen bizitzera, eta mediku orokor lana egin zuen. Urte berean, Leipzigeko bere ikaskide Otto Waltherrekin ezkondu zen. Harekin kontsulta bat izan zuen 1886ra arte. Bi seme-alaba izan zituzten: Heinz (1884) eta Mara (1886). 1891n, Hopek tuberkulosia harrapatu ondoren, bikoteak biriketarako erietxe moderno bat ireki zuen Nordrachen, Oihan Beltzean (alemanez, Schwarzwald), eta elkarrekin kudeatu zuten 1893ra arte. Mendi-ibilbideak sortu zituzten, higienea zaindu zuten eta gela bakoitzean dutxa ipini zuten. Gonbidatuek alkohola debekua zuten, eta dieta bete behar zuten. Nazioarteko gonbidatuak ez ezik, jazarritako sozialdemokratak ere joan ziren Nordrachera, hala nola Carl Lehmann, inprimatutako materialaren kontrabandoan aritzen zena.

Carl Lehmannen eta Hope Bridges Adamsen artean maitasun harremana sortu zen. Maitasunagatik, Lehmannek bigarren hezkuntza amaitu eta medikuntza ikasi zuen. Otto Waltherrengandik 1895ean dibortziatu eta, 1896an, Lehmannekin ezkondu zen,W. U. Eckart u. a. (Hrsg.): Ärzte Lexikon. 3. Auflage. Springer Verlag, Heidelberg, 2006, ISBN 3-540-29584-4. eta Municheko Maxvorstadt auzoko Gabelsbergerstraße 20a-ko kontsultan lan egin zuen. Bertan bizi izan ziren, eta, besteak beste, Franz Blei, Georg von Vollmar, August Bebel eta Erhard Auer izan zituzten gobidatu. Bridges Adamsek Bebelen *Die Frau und der Sozialismus* ( *Emakumea iraganean, orainaldian eta etorkizunean *) ingelesera itzuli zuen. 

Hope Bridges Adams Lehmann Munichen auto bat gidatzen lehenengo emakumeetako bat izan zen. Hainbat zentzutan aurrerakoia zen. Mediku  eta ama dibortziatuaren egunerokoa iraultzailea zen. Politikoki, sozialdemokrata aktiboa eta bakearen aldeko ekintzailea izan zen, eta emakumeen berdintasunaren alde egin zuen.  Besteak beste, Leninekin eta Anita Augspurg-en eta Lida Heymann-en inguruko Municheko emakumeen mugimenduarekin harremanetan egon zen, eta Clara Zetkin-ekin adiskidetasun estua izan zuen. 

Bere lanik garrantzitsuena Das Frauenbuch. Ein medizinischer Ratgeber für die Frau in der Familie und bei Frauenkrankheiten (Emakumeen liburua: Familiako eta gaixotasunetako emakumeentzako gida medikoa) izan zen, 1896an argitaratua, eta lehen urtean sei edizio izan zituena.  Bi liburukitan, emakumeen osasunari buruzko oinarrizko adierazpen iraultzaileak egin zituen, eta oinarrizko ezagutza medikoa eman zien emakumeei beren osasun orokorra hobetzeko. Bere argitalpenen artean bizimodu osasuntsuagorako aholkuak zeuden: kanpoan ariketa fisikoa egitea, garbitasuna, sexu-heziketa eta antisorgailuak, besteak beste. Kortseak erabiltzearen aurka ere hitz egin zuen, eta haien ondorio medikoak azaldu. 

Bridges Adams Lehmannek gizonen eta emakumeen arteko berdintasunezko bizikidetzarako kontzeptuak garatu zituen, eta bera ere horien arabera bizi izan zen; adibidez, bere lehen ezkontzako semea eta alaba amarekin eta senar berriarekin bizi izan ziren Munichen eskola urteetan, eta oporrak aitarekin igarotzen zituzten. Haurrak, jolasaren bidez, lehenago irakurtzen eta idazten ikastera ere animatu nahi zituen. Gainera, umeek haurtzaindegian arreta elebiduna jasotzea ere nahi zuen. 

Munichen, Bridges Adams Lehmannek klasearteko "emakumeen etxea" (Frauenheim) planifikatu zuen. Mediku eta paziente arteko harreman modernoa jarraituko omen zuen, eta 400 ohe izango omen zituen. Bere ideiak ospitale sistemaren hainbat erreforma barne hartzen zituen, hala nola mediku nagusiaren hautaketa, klaseetan oinarritutako medikuntza ezabatzea, emakumeak beren idatzizko baimenarekin bakarrik artatzea,  erditzean senide batek egoteko eskubidea izatea eta erditze-gela nagusiaren ordez erditze-gela pribatuak ipintzea. Hiriak Frauenheim  elkarte babesleari 12.000 metro koadroko lursaila eman zion. 1914ko udaberrian, ordea, proiektua gauzatu baino pixka bat lehenago, hainbat emaginek Bridges Adams Lehmann salatu zuten "bizitzaren aurkako krimen errepikatuengatik", jaiotza-kontrolaren eta abortuaren alde egiten baitzuen. Medikuntza lizentzia baliogabetu egin zioten epaiketak iraun zuen bitartean; urte eta erdi igaro ondoren, prozedura eten egin zen. Abortuak egin bazituen ere, ez zen haren aurka deliturik frogatu. Hope Bridges Adams Lehmannen ospea, baina, hondatu egin zen.

Bere senarra 1915eko apirilean hil zen odol-pozoitze baten ondorioz, lehen lerroko zerbitzuan, Valenciennesen kanpainako mediku zebilela; emazteak berak artatu zuen ospitalean.

Hope Bridges Adams Lehmannen osasunak okerrera egin zuen ondoren; ustez gainditua zuen biriketako tuberkulosia berriro agertu zitzaion, eta ezin izan zion gaixotasunari aurre egin. Hope Bridges Adams Lehmann 1916ko urriaren 10ean hil zen.

 Aintzatespenak 
2004ko abenduko erabakiz (Straßenneubenennung 2004), Municheko Schwabing-West barrutiko kale bati Adams-Lehmann-Straße izena jarri zioten Hope Bridges Adams-Lehmann mediku eta erreformistaren omenez.Adams-Lehmann-Straße  

Leipzigeko Probstheida barrutian ere, Adamsweg du kale batek izena, medikuaren omenez.Adamsweg 

Munichen, FrauenOrt (Emakumeen gunea) proiektuan lekua emanda omendu zuten Hope Bridges Adams Lehmann. 

 Lanak 

 Hämoglobinausscheidung in der Niere. Inaugurazio-hitzaldia (Diss. med.), Berna 1880; Leipzig 1880.
 August Bebel : Woman in the Past, Present, and Future. HB Adams Walther-ek itzulia. Modern Press, Londres 1885. (=International Library of Social Science 1)
 August Bebel: Woman in the Past, Present, and Future . HB Adams Walther-ek itzulia. JW Lovell Co., New York 1886.
 Mann und Weib. In: Die Neue Zeit 12 (1893–1894). 388–394. or.
 Das Weib in seiner Geschlechtsindividualität. In: Die Neue Zeit 15 (1896–1897). 741–750 or.
 Das Frauenbuch. Ein ärztlicher Ratgeber für die Frau in der Familie und bei Frauenkrankheiten. 1. liburukia: Körperbau und Gesundheitspflege, 2. liburukia: Krankenpflege. Süddeutsches Verlags-Institut, Stuttgart 1896; pasartea: Eheglück! Die Hygiene des Geschlechtslebens(Geschlechtsverkehr – Unfruchtbarkeit – Verhütung der Empfängnis – Prostitution – Geschlechtskrankheiten; PDF; 2.6 MB) von einer praktischen Aerztin. Schwarz, Berlin (1899).
 Zur Psychologie der Frau In: Die Neue Zeit 15 (1896–1897). 591–596. or.
 Die Frau vor der Wissenschaft. In: Die Neue Zeit 16 (1897–1898). 251–253. or.
 Der Säugling und seine Ernährung. In: Die Neue Zeit 16 (1897–1898). 781–789. or.
 Die Vorbereitung der Frau zur Lebensarbeit. (PDF; 2) MB) "Union für Frauenbestrebungen zu Zürich“eko hitzaldia. Schröter, Zürich/Leipzig 1899; Nederlanderazko itzulpena: De voorbereiding der Vrouw tot haar levenstaak. Amsterdam.
 Die sogenannte Naturheilkunde.In: Die Neue Zeit 17 (1898–1899). 115–117. or.
 Der Vegetarismus. In: Die Neue Zeit 17 (1898–1899). 364–368. or.
 Die Gesundheit im Haus. Eine ärztliche Anleitung. Süddeutsches Verlags-Institut, Stuttgart 1899.
 Das Weib und der Stier. Die Neue Zeit 19 (1900–1901). 4–14. or.
 Neue Geschlechtsbahnen In: Socialist Monthly Journal 5 = 7 (1901). 863–867. or.
 Eine moderne Frau vor hundert Jahren In: Die Neue Zeit 21 (1902–1903). 622–627. or.
 Die Arbeit der Frau In: Socialist Monthly Journal 9 = 11 (1905), 12. zk., 1031–1037. or.
 Sexuelle Pädagogik. In: Socialist Monthly Journal 11 = 13 (1907). 749–760. or.
 Das wilde Heer In: Socialist Monthly Journal 12 = 14 (1908). 1166–1172. or.
 Mutterschutz In: Socialist Monthly Journal 15 = 17 (1911). 1241–1245. or.
 Beruf und Ehe In: Socialist Monthly Journal 16 = 18 (1912). 1204–1208. or.

 Literatura 

 Eva-Maria Bast: Hope Bridges Adams Lehmann. Für die Freiheit in den Knast – Studium in Männerkleidung. In: Leipziger Frauen. Historische Lebensbilder aus der Bürgerstadt. Bast Medien GmbH, Überlingen 2019, ISBN 978-3-946581-72-7, 119–122. or.
 Marita Krauss: Die Lebensentwürfe und Reformvorschläge der Ärztin Hope Bridges Adams Lehmann (1855–1916). In: Elisabeth Dickmann, Eva Schöck-Quinteros (arg.): Barrieren und Karrieren. Die Anfänge des Frauenstudiums in Deutschland. Dokumentationsband der Konferenz „100 Jahre Frauen in der Wissenschaft“ im Februar 1997 an der Universität Bremen. Trafo Verlag Weist, Berlin 2000 (Bremengo Hedwig Hintze Institutuaren argitalpenak; 5), ISBN 3-89626-178-9, 143–157. or.
 Marita Krauss: Die Frau der Zukunft. Dr. Hope Bridges Adams Lehmann (1855–1916), Ärztin und Reformerin. Buchendorfer Verlag, Munich 2002, ISBN 3-934036-91-0.
 Marita Krauss: «Die neue Zeit mit ihren neuen Forderungen verlangt auch ein neues Geschlecht». Die Ärztin Dr. Hope Bridges Adams Lehmann und ihre Forderungen an die Frau des 20. Jahrhunderts. In: Frank Stahnisch/Florian Steger (arg.): Medizin, Geschichte und Geschlecht. Körperhistorische Rekonstruktionen von Identitäten und Differenzen. Steiner, Stuttgart 2005. ISBN 3-515-08564-5. 119–135. or.
 Marita Krauss: Hope. Dr. Hope Bridges Adams Lehmann – Ärztin und Visionärin. Die Biografie. Volk Verlag, Munich 2009. ISBN 978-3-937200-69-9.
 Adams-Lehmann, Hope Bridges artikulua. In: Volkmar Sigusch/Günter Grau (arg.): Personenlexikon der Sexualforschung. Campus, Frankfurt am Main, 2009. ISBN 978-3-593-39049-9. 23 f. or.
 Christine Kirschstein: Fortgesetzte Verbrechen wider das Leben. Ursachen und Hintergründe des 1914 nach § 219 RSTGB eingeleiteten Untersuchungsverfahren gegen die Münchener Ärztin Dr. Hope Bridges Adams-Lehmann. Hagg + Herchen Frankfurt am Main 1992, ISBN 3-89228-871-2.

 Bizitza zinemara 
Bridges Adams Lehmannen bizitza Dr. Hope– Eine Frau gibt nicht auf izeneko bi ataleko telebistarako film batean jaso zen 2008an, Martin Enlen-ek zuzenduta eta Heike Makatsch aktorea protagonista zuela, ZDFrentzat.Katja Sebald: Allein unter Männern. Spiegel.de Eines Tages vom 18. März 2010. Filma 2009ko uztailaren 3an estreinatu zen Municheko Zinemaldian. Arte katean 2010eko martxoaren 19an eman zuten. Torsten Dewi eta Katrin Tempel gidoilariek "eleberri biografikoa" argitaratu zuten filmarekin batera 2009an.Torsten Dewi/Katrin Tempel: Dr. Hope. Eine Frau gibt nicht auf. Deutschlands erste Ärztin. Piper, München/Zürich 2009. ISBN 978-3-492-25488-5. 

 Web estekak 

 Literatur von und über Hope Bridges Adams Lehmann im Katalog der Deutschen Nationalbibliothek
 Hope Bridges Adams Lehmann. In: FemBio. Frauen-Biographieforschung (mit Literaturangaben und Zitaten).
 Sandra Berndt: Adams Lehmann, Hope Bridges (Dr. med.). In: Leipziger Frauenporträts, Webseite der Stadt Leipzig, 2016.
 Ortrun Riha: Hope Bridges Adams Lehmann. Zum 150. Geburtstag am 16. Dezember 2005. In: Volker Schulte (Red.): Jubiläen 2005. Personen, Ereignisse. 25 Kalenderblätter zu Jubiläen von Personen und Ereignissen der Universität Leipzig. Universität Leipzig, Pressestelle, Leipzig 2005. ISBN 3-934178-43-X. S. 103–106 (PDF-Datei; 1 MB).
 SZ-Artikel über Prof. Dr. Marita Krauss und die Urheberrechtsproblematik der ZDF-Fernsehsendung „Dr. Hope – Eine Frau gibt nicht auf“ mit Heike Makatsch. Auf: philhist.uni-augsburg.de, 24. September 2009.
 Hope Bridges Adams Lehmann in der deutschen Biographie
 Ärztinnen im Kaiserreich: Hope Bridges Adams-Lehmann auf Geschichte der Charité

 Erreferentziak 

 Kanpo estekak 

Kategoria:Munichtarrak
Kategoria:1916ko heriotzak
Kategoria:1855eko jaiotzak
Kategoria:Emakume medikuak
Kategoria:Alemaniako medikuak
Kategoria:Emakume ginekologoak